Punt interior

Lo punt interior (o ponch interior) un signe tipografic semblabla al punt mas plaçat en dessús de la linha de basa. Los usatges mai ancians remontan a l’epigrafia: serviguèt, dins d'escrituras anticas, a separer los mots. En latin e en grèc ancian, son utilizacion frequenta pasmens jamai foguèt sistematica, e es subretot utilizat per l'escritura en majuscula. Vaquí un exemple: 
ΝΙΨΟΝ·ΑΝΟΜΗΜΑΤΑ·ΜΗ·ΜΟΝΑΝ·ΟΨΙΝ 
(grèc: «lava meus pecats e non solament meus uèlhs», palindrom que se pòt gravar suls batistèris).

Foguèt remplaçat per l’espaci.

Lo punt interior servís tanben de diacritic dins las ortografes actualas del gascon e del catalan e dins de romanisacions d’autres sistèms d’escritura.

 Utilizacion en occitan 
S'utiliza sonque en occitan gascon.

Destria lo grafema <nh> (donant lo le son [ɲ] equivalent al francés <gn>, al catalan <ny>, al castelhan <ñ>) e la sequéncia <n·h>, n seguida de h fricativa. 

Per exemple: castanha [kas'taɲɔ] / in·hèrn [in.'hɛɾ]).

Dinstinguís lo grafema sh (donant lo le son [ʃ] equivalent al francés <ch> de chemin, al catalan <x> de deixar, a l'anglés <sh> de shy) e la sequéncia <s·h>, s seguida de h fricativa. 

Per exemple: floreish [flu'ɾejʃ] / des·har [des.'ha].

Aquela <h> fricativa de l'occitan gascon equival a <f> dins las autras varientas d'occitan (in·hèrn = infèrn, des·har = desfar, gahar = gafar).
 Utilizacion en catalan 
Fa la distinccion entre <ll> e <l·l>. Lo punt interior (punt volat en catalan) se plaça pas qu'entre entre doas <l> o <L> en capitalas, per obtenir lo digrama modificat <l·l> o <L·l> en capitalas.:
 <ll> val mai sovent [ʎ] coma en occitan dins familha;
 <l·l> val [ll]. Per exemple: Parallèl  → Paral·lel .

Utilizacion en arpitan

En arpitan: lo punt interior distinguís:
 Lo <j> prononciat [dz] e lo <j·> prononciat [ʒ].
 Lo <g> prononciat [dz] dabant <e> o <i> e <g·> prononciat [ʒ] dabant de <e> o <i>.
 Lo <ch> prononciat [ts] e lo <ch·> prononciat [ʃ].

 Utilizacion en grèc ancian e grèc modèrne 

En grèc ancian e modèrne, lo punt interior es utilizar al luòc del punt virgula.

 Articles connèxes 
 Alfabet latin

 Nòtas e referéncias 

Categoria:Pontuacion